बि टि आर आव सरकारनि दाखांनायनि उनाव गिबियै दिनै इउ पि पि एल आ दोलोनि गाइसन्थाय सान फालिदों । मिरु इउ पि पि एल आरो कक्राझार जिल्ला इउ पि पि एल नि बान्जायनायाव कक्राझारनि बड'फा कालसारेल कमप्लेक्सआव फालिनाय जादों दोलोनि 6 थि गाइसन्थाय सानखौ । दिनैनि बे गाइसन्थाय सान फालिनाय हाबाफारि बायदियै दोलोनि फिरफिलाखौ बिरहोयो इउ पि पि एल नि आफादगिरि आरो आथिखालनि बि टि आर नि गाहाय प्रमद बर'आ । मुंख्लंफोरनो मान बावजेनो इउ पि पि एल नि मावफुं आफादगिरि रोनगोरा नार्जारिआ । बेजों लोगोसेनो आलारि फोजोंनानै दोलोनि 6 थि बोसोर जानायनि केक हायो दोलोनि आफादगिरि प्रमद बर'आ । बेनि उनाव मिरु आरो जिल्ला थाखोनि इउ पि पि एलनि दैदेनगिरिफोरनि गेजेराव फैगौ समाव दोलोनि मावथांखि आरो सिगां फारसे खामानि मावलांनांगौ आयदाखौ लानानै मोनसे मेल जथुमनाय जायो । मख'नाय जायोदि , थांनाय 2015 माइथायनि 5 आगस्त दिनैनि सानावनो आथिखालनि आसामनि मन्थ्रि उर्खाव गोरा ब्रह्म नि दैदेन्नायाव कक्राझार जिल्लानि थुलुंगाफुरियाव इउ पि पि एल राजखान्थि दोलोआ जोनोम मोन्दोंमोन । दिनैनि बे गाइसन्थाय सान फालिनायनि लोब्बायै इउ पि पि एल नि आफादगिरि आरो आथिखालनि बि टि आर नि गाहाय खुंगिरि प्रमद बर' आरो मावफुं आफादगिरि रोनगोरा नार्जारि आ मा बुंखो खोनासंनि । 
दिनै इउ पि पि एल दोलोनि 6 थि गाइसन्थाय सान ।